[{"text_idx": "#000001", "text": "Mae ymchwil PDC wedi'i anelu at wneud gwahaniaeth yn y byd go iawn, gan newid bywydau a'r byd er gwell."}, {"text_idx": "#000002", "text": "Mae ein hymchwil yn darparu atebion i'r heriau a wynebir gan gymdeithas a'r economi, gydag ymchwilwyr yn gweithio ar draws disgyblaethau i helpu busnesau, cymunedau a llunwyr polisi i elwa o'u hallbynnau ymchwil. Gwneir cyfraniadau gwerthfawr tuag at sawl agwedd ar yr economi, yr amgylchedd, diwylliant, ac iechyd a llesiant ehangach. Mae strategaeth PDC 2030 yn cydnabod y rolau allweddol y mae ymchwil ac arloesi yn eu chwarae, ac mae\u2019n canolbwyntio ar gyflawni\u2019r nodau a ganlyn."}, {"text_idx": "#000004", "text": "Byddwn yn canolbwyntio ar ddatblygiad cyflymach a buddsoddiad yn ein meysydd ymchwil sydd ag enw da yn rhyngwladol, ac sy'n cael effaith fawr ar amgylchedd cynaliadwy; trosedd, diogelwch a chyfiawnder; iechyd a llesiant, a chreadigol."}, {"text_idx": "#000005", "text": "Datblygir arfer pedagogaidd arloesol a\u0302 ffocws, gan gynnwys defnydd o dechnolegau newydd."}, {"text_idx": "#000006", "text": "Bydd ein timau ymchwil amlddisgyblaethol yn canolbwyntio ar ddarparu atebion perthnasol ac effeithiol i broblemau sy'n effeithio ar gymdeithas a'r economi."}, {"text_idx": "#000007", "text": "Bydd dysgu ac addysgu yn seiliedig ar fewnwelediadau a thystiolaeth o'n heffaith ymchwil ac arloesi mewn diwydiant a'r gymuned."}, {"text_idx": "#000009", "text": "Cyfnewid gwybodaeth a sgiliau er budd myfyrwyr a phartneriaid strategol"}, {"text_idx": "#000010", "text": "Bydd ein partneriaethau strategol sylweddol yn mynd i'r afael a\u0302 heriau byd-eang ac yn gweithredu fel catalyddion ar gyfer dylanwad a chefnogaeth ehangach."}, {"text_idx": "#000011", "text": "Bydd ein gwaith cydweithredol yn canolbwyntio ar greu lefelau uwch o gynhyrchiant, arloesedd ac effaith economaidd."}, {"text_idx": "#000012", "text": "Bydd yn gweithredu fel pont ar gyfer cyfnewid gwybodaeth rhwng myfyrwyr, cyflogwyr a buddiannau cymunedol."}, {"text_idx": "#000013", "text": "Byddwn yn gweithio mewn partneriaeth i ysbrydoli a chefnogi entrepreneuriaeth myfyrwyr."}]